Duisende vee kom om in droogtegeteisterde Namibië | Maroela Media
Droogte in Namibië (Foto: ANA)
Meer as 80 000 diere het reeds gevrek weens die droogte in Namibië, aldus amptelike verslae.
Die jongste statistiek bring die getal vrektes sedert Oktober 2018 op 90 000 te staan. Die regering het in 2019 gesê die land ervaar sy ergste droogte in 90 jaar.
Aldus die verslag het 88 219 diere tussen Oktober 2018 en September 2019 gevrek – ŉ gemiddeld van 7 350 vrektes per maand.
Die jongste getalle, wat Oktober 2019 tot Desember 2019 insluit, is nog nie beskikbaar nie, het Selma Ingula, ŉ landbou-analis by die ministerie van landbou, aan The Namibian gesê.
Volgens die verslag was meer as 56% (49 235) van die vrektes onder beeste, gevolg deur bokke op 31% (27 101) en skape op 12,3% (10 845). Altesaam 715 donkies en 323 perde het tydens die droogte omgekom.
Die situasie is glo in Omaheke die ergste en slegs ŉ paar weidingkolle is nog beskikbaar.
In Kunene, Kharas, Hardap, Erongo, Khomas, Otjozondjupa, Omusati, Oshana, Ohangwena en Oshikoto is weiding ook “baie kritiek” en grondgehalte strek van “baie sleg” tot “kaal”. Sommige boere het aangemeld dat hulle al hul diere verloor het.
Goliath Tuendjapi, bemarkingsbestuurder vir Namibië se Vleisraad, het gesê die vrektes kan dalk 100 000 verbysteek. Dit is moeilik om die statistiek by te werk, aangesien nie alle boere elke dier se vrekte by die land se vee-identifikasie en opsporingstelsel (Namlits) aanmeld nie.
Namibië het die afgelope paar jaar ongeveer 50% van sy vee verloor, het Tuendjapi bygevoeg.
Alhoewel groot getalle diere die vleismark oorstroom tydens droogte, is die periode daarna ŉ uitdaging wanneer boere weer hul vee moet aanvul. Dit lei tot prysverhogings vir vleisvervaardigers en verbruikers, het hy gesê.
Kanada sê Boeing is per ongeluk deur Iran neergeskiet
Ek is nie n boer nie en daarom verstaan ek dit seker ook nie,maar my gevoel is dat wanneer n boer sien die droogte is hier en gaan nie gou verby wees nie,sal dit dan nie beter wees om jou diere uit te din om sodoende meer weiding beskikbaar te he vir jou vee. Nou vrek hierdie diere en le en verrot in die veld waar die boer n paar rand kon gemaak het met die verkope van die vleis en rente op sy geld kon verdien, nou het hy niks en die volgende stap is om te skree vir… Lees meer »
Ons bid vir spoedige uitkoms .
Vir n land wat se grootste grens die see is verstaan ek nie hoe diere of mens moet omkom agv n tekort aan water nie.